K O R R A L D U S

Haapsalu,		       12. detsember 2012 nr 696

Katastriüksuse plaani kinnitamine 
ja sihtotstarbe määramine
(Sauna põik 4, Haapsalu)

Kinnistu registriosa number 320432, katastriüksuse koha-aadressiga Sauna põik 4, Haapsalu, (katastritunnus 18301:009:0800, pindala 1150 m2) on kantud kinnisturegistrisse märkusega „katastriüksus on moodustatud plaani ja kaardimaterjali alusel“. Olemasoleva katastriüksuse piiride täpsustamiseks on omanik tellinud OÜ Haapsalu Maamõõdubüroolt katastrimõõdistamise. Katastrimõõdistamise tulemusel on katastriüksuse uueks pindalaks saadud 1223 m2.
Juhindudes maakatastriseaduse § 9 lg 4, § 18 lg 2, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1. Kinnitada katastriüksuse, koha-aadressiga Sauna põik 4, Haapsalu (kinnistu registriosa number 320432, pindala 1150 m2, katastritunnus 18301:009:0800, omanik Ain Saarkopli, mõõdistamise tulemusel koostatud katastriüksuse plaan (lisatud) ja katastriüksuse pindala  1223 m2. 
2. Määrata katastriüksuse Sauna põik 4 sihtotstarbeks 100 % elamumaa (E; 001).
3. Katastriüksusel järgida järgmisi seadustes sätestatud kitsendusi:
3.1. asjaõigusseaduse § 158 – sidekaabel;
3.2. asjaõigusseaduse § 158 – madalpingekaabel;
3.3. muinsuskaitseseadus § 25 – Haapsalu Vana kalmistu kaitsevöönd.
4. Korraldus teha teatavaks korralduse koopia saatmisega e-posti teel kinnistu omanik Ain Saarkoplile (ksaarkopli@gmail.com) ja maakorraldusosakonnale (A.Ulm).
5. Korraldus jõustub teatavakstegemisest.
6. Korraldus avalikustada väljapanekuga linnavalitsusekantseleis.

Urmas Sukles
Linnapea			Erko Kalev
			Linnasekretär